3. การประกอบธุรกิจของแต่ละกลุ่มธุรกิจ

กลุ่มโรงพยาบาลมีจุดเด่นในการดำเนินธุรกิจ สรุปได้ดังนี้

1.  การดำเนินธุรกิจในรูปของกลุ่มโรงพยาบาล โดยมีโรงพยาบาลขนาดใหญ่ 6 สาขา
    และการมีพันธมิตรซึ่งประกอบด้วยโรงพยาบาลทั่วไปที่เป็นพันธมิตรประมาณ 60
    แห่งสำหรับการส่งต่อผู้ป่วยประกันสังคม และผู้ป่วยประกันสุขภาพถ้วนหน้ามายังโรงพยาบาล
    เกษมราษฏร์ ประชาชื่น และการมีคลินิกเครือข่ายประกันสังคมประมาณ 200 แห่ง
    สำหรับการให้บริการเบื้องต้นแก่ผู้ป่วยประกันสังคม และคลินิกชุมชนอบอุ่น 7 แห่ง
    สำหรับการให้บริการเบื้องต้นแก่ผู้ป่วยประกันสุขภาพถ้วนหน้า
    ซึ่งเป็นการเพิ่มศักยภาพในการสร้างรายได้ เนื่องจากสามารถให้บริการได้อย่างทั่วถึง
    รวมทั้งสามารถให้บริการแก่ประชาชนได้ทุกกลุ่มอย่างครบวงจร
    และมีต้นทุนในการดำเนินงานที่ลดลง

2.  มีรายได้จากกลุ่มลูกค้าที่หลากหลาย
    และมีรายได้ที่เข้ามาประจำจากโครงการกองทุนประกันสังคมและโครงการหลักประกันสุขภาพถ้วนหน้าเนื่องจากเป็นภาคบังคับและเป็นนโยบายหลักของรัฐบาล
    และมีกฎหมายรองรับ

3.  การดำเนินธุรกิจในรูปของกลุ่มโรงพยาบาลทำให้มีความได้เปรียบด้านขนาดจากการจัดซื้อสินค้าของโรงพยาบาลภายในกลุ่มผ่านฝ่ายจัดซื้อกลาง

4.  ผู้บริหารระดับสูงของบริษัทฯ มีประสบการณ์ในการบริหารโรงพยาบาลมากกว่า 20 ปี
    และมีส่วนร่วมในการบริหารงานด้านสาธารณสุขระดับประเทศ

5.  คณะแพทย์ผู้เชี่ยวชาญเฉพาะทางครบทุกสาขา ประกอบด้วยแพทย์ประจำ 154 คน
    และแพทย์ที่ปรึกษา 365 คน

6.  การจัดอบรมแพทย์ พยาบาล ทั้งภายในโรงพยาบาล สถาบันภายนอกและสถาบันต่างประเทศ
    เพื่อก่อให้เกิดการพัฒนาคุณภาพบุคลากรอย่างสม่ำเสมอ เช่น
    การแลกเปลี่ยนแพทย์กับสถาบันประสาทวิทยา กรมการแพทย์ กระทรวงสาธารณสุข เป็นต้น

7.  การพัฒนาอุปกรณ์ และเครื่องมือทางการแพทย์ที่มีเทคโนโลยีระดับสูง เช่น
    เครื่องมือทางการแพทย์สำหรับศูนย์หัวใจ ศูนย์สุขภาพผิวและความงาม
    และเครื่องรักษาสายตาด้วยแสงเลเซอร์ (เลสิก)
    และเครื่องส่องตรวจระบบทางเดินอาหารส่วนบนและล่างผ่านระบบจอภาพ เป็นต้น

8.  มาตรฐานคุณภาพบริการ กลุ่มโรงพยาบาลทั้ง 6 สาขาได้ผ่านการรับรองคุณภาพมาตรฐาน ISO
    9001 Version 2000 และ 2 โรงพยาบาลได้รับการรับรองคุณภาพสถานพยาบาล
    (Hospital Accreditation)

  3.1 ลักษณะการให้บริการ

  กลุ่มโรงพยาบาลเกษมราษฏร์ ได้จัดให้มีบริการทางการแพทย์แก่กลุ่มลูกค้าหลายกลุ่ม
  ซึ่งสามารถแบ่งได้เป็น 2 กลุ่มหลักคือ (1) กลุ่มลูกค้าเงินสด ซึ่งประกอบด้วยกลุ่มลูกค้าทั่วไป
  กลุ่มลูกค้าบริษัทคู่สัญญา กลุ่มลูกค้ากองทุนเงินทดแทน กลุ่มลูกค้า พรบ. บุคคลที่ 3 และ (2)
  กลุ่มลูกค้าตามโครงการภาครัฐ ได้แก่กลุ่มลูกค้าโครงการกองทุนประกันสังคม
  และกลุ่มลูกค้าโครงการประกันสุขภาพถ้วนหน้า

1.  บริการทางการแพทย์

  แพทย์คือบุคลากรที่มีความสำคัญอย่างมากในการดำเนินธุรกิจโรงพยาบาล
  กลุ่มโรงพยาบาลจึงจัดให้มีแพทย์ประจำและแพทย์ที่ปรึกษา
  สำหรับการให้บริการตรวจรักษาโรคต่างๆ ในสาขาทั่วไปและเฉพาะทาง ดังต่อไปนี้

  1. แผนกอายุรกรรม นอกจากจะมีแพทย์อายุรกรรมทั่วไปแล้ว
  ทางโรงพยาบาลยังจัดให้มีแพทย์อายุรกรรมเฉพาะทางระบบต่างๆ
  และได้จัดตั้งศูนย์บริการทางการแพทย์ เพื่อสามารถให้บริการแบบครบวงจร
  เป็นการอำนวยความสะดวกแก่ผู้มารับบริการ

  1.1 อายุรกรรม โรคระบบทางเดินหายใจ

  1.2 อายุรกรรม ประสาทวิทยา

  1.3 อายุรกรรม โรคข้อและรูมาติก

  1.4 อายุรกรรม โรคติดเชื้อ

  1.5 อายุรกรรม โลหิตวิทยา

  1.6 ศูนย์อายุรกรรม โรคทางเดินอาหาร

  1.7 ศูนย์เบาหวานเกษมราษฎร์

  1.8 ศูนย์ตรวจสุขภาพเกษมราษฎร์

  1.9 ศูนย์ไตเทียมเกษมราษฎร์

  2. แผนกศัลยกรรม ทางโรงพยาบาลได้จัดให้มีศัลยกรรมเฉพาะทาง
  โดยใช้เครื่องมือทางการแพทย์ที่มีเทคโนโลยีระดับสูง เช่นการผ่าตัดโดยใช้กล้อง
  (Laparoscopy)

  2.1 ศัลยกรรมทั่วไป

  2.2 ศัลยกรรมประสาท

  2.3 ศัลยกรรมระบบทางเดินปัสสาวะ

  2.4 ศัลยกรรมกระดูกใบหน้า

  2.5 ศัลยกรรมพลาสติก (ตกแต่ง)

  2.6 ศัลยกรรมเด็ก

  2.7 ศัลยกรรมโรคหัวใจและเส้นเลือด

  3. แผนกออโธปิดิกส์ (กระดูกและข้อ) ให้บริการดูแลผู้ป่วยทางด้านกล้ามเนื้อ เอ็น กระดูก
  และข้อ การผ่าตัดกระดูกและข้อต่างๆ ผ่านทางกล้อง เช่น Arthroscope
  และการผ่าตัดเปลี่ยนข้อสะโพก เป็นต้น

  4. แผนกสูติ-นรีเวช นอกจากการให้บริการด้านการรับฝากครรภ์ และการทำคลอดแล้ว
  ทางโรงพยาบาลยังจัดตั้งศูนย์สุขภาพสตรี เพื่อให้บริการดูแลสุขภาพของสตรีโดยเฉพาะ เช่น
  คลินิกวัยทอง คลินิกภาวะมีบุตรยาก คลินิกเนื้องอกและมะเร็งสตรี
  คลินิกผ่าตัดด้วยกล้องทางนรีเวช เป็นต้น

  5. แผนกกุมารเวชศาสตร์
  ทางโรงพยาบาลได้จัดให้มีกุมารแพทย์เฉพาะทางสำหรับดูแลรักษาผู้ป่วยเด็ก เช่น

  5.1 กุมารแพทย์เด็กแรกเกิด

  5.2 กุมารแพทย์โรคระบบทางเดินหายใจเด็ก

  5.3 กุมารแพทย์โรคติดเชื้อในเด็ก

  5.4 กุมารแพทย์ด้านจิตวิทยาเด็ก

  5.5 กุมารแพทย์ด้านพัฒนาการเด็ก

  6. แผนกโสต ศอ นาสิก ซึ่งมีทั้งการรักษาแบบอายุรกรรม และศัลยกรรมทั่วไป เช่น
  การผ่าตัดต่อมทอลซิล การใช้เครื่องมือพิเศษในการรักษาการนอนกรน
  การเกลาสายเสียงด้วยเลเซอร์ เพื่อทำให้เสียงกระชับ ทุ้มหรือแหลมขึ้น

  7. แผนกจิตเวช

  8. แผนกนิติเวช

  9. แผนกผู้ป่วยวิกฤต (ICU) มีการจัดพื้นที่บริการแยกเป็นสัดส่วน ด้วยทีมแพทย์ประจำ
  และพยาบาลที่มีประสบการณ์โดยเฉพาะ
  อุปกรณ์เครื่องใช้ทันสมัยและมีการตรวจสอบความเที่ยงตรงเป็นระยะ
  เพื่อให้แพทย์มั่นใจในการรักษาและวินิจฉัย นอกจากนี้ ยังมีห้องแยกสำหรับผู้ป่วยติดเชื้อ

  10. แผนกผู้ป่วยวิกฤตโรคหัวใจ (CCU)

  11. แผนกผู้ป่วยวิกฤตเด็ก (NICU)

  12. แผนกอุบัติเหตุฉุกเฉิน ทางกลุ่มโรงพยาบาลเกษมราษฎร์
  ได้จัดให้มีแพทย์และเจ้าหน้าที่ทางการแพทย์สำหรับรองรับการให้บริการแก่ผู้ป่วยที่ได้รับอุบัติเหตุฉุกเฉิน
  ตลอด 24 ชั่วโมง

2.  บริการทางการแพทย์แบบครบวงจร

  ศูนย์บริการทางการแพทย์เฉพาะทาง โดยใช้การบริหารงานแบบหน่วยธุรกิจเฉพาะ
  เพื่ออำนวยความสะดวกให้แก่ลูกค้าในการรับบริการแบบครบวงจร

1.  ศูนย์หัวใจ ที่โรงพยาบาลเกษมราษฎร์ ประชาชื่น โดยให้บริการตรวจ วินิจฉัย รักษา
    ตลอดจนการผ่าตัดหัวใจแบบครบวงจร โดยวางแผนให้โรงพยาบาลเกษมราษฎร์ ประชาชื่น
    เป็นศูนย์ส่งต่อ (Referral Based) สำหรับกลุ่มโรงพยาบาลเกษมราษฎร์
    และโรงพยาบาลทั่วไปที่พันธมิตรประมาณ 60 แห่ง

2.  ศูนย์สุขภาพผิวและความงาม ในกลุ่มโรงพยาบาลเกษมราษฎร์ ทั้ง 6 แห่ง
    ให้การรักษาโดยทีมแพทย์ผู้เชี่ยวชาญจากโรงเรียนแพทย์
    มีการนำเครื่องเลเซอร์มาใช้ในการรักษาผิวหนังที่ผิดปกติ เช่น สิว ฝ้า กระ การกระชับผิว
    รวมถึงการตัดถุงใต้ตา และการทำตาสองชั้นด้วยเลเซอร์

3.  ศูนย์ศัลยกรรมเพื่อความงาม ที่โรงพยาบาลเกษมราษฎร์ ประชาชื่น

4.  ศูนย์ทันตกรรมที่ให้บริการครบวงจร ในกลุ่มโรงพยาบาลเกษมราษฎร์ ทั้ง 6 แห่ง
    โดยมีทีมแพทย์ผู้เชี่ยวชาญเฉพาะทาง เช่น

1.  ทันตกรรมสำหรับเด็ก

2.  ทันตประดิษฐ์ (ฟันปลอม)

3.  การรักษารากฟัน

4.  ทันตกรรมรากเทียม

5.  ทันตกรรมเพื่อความสวยงาม (Aesthetic Dentistry) มีการให้บริการหลายรูปแบบ
    เพื่อให้สอดคล้องกับความต้องการของผู้มาใช้บริการ เช่น การเคลือบและตกแต่งฟัน
    (Veneer) การฟอกสีฟันด้วยเลเซอร์ (White Smile Laser) การจัดฟัน การฝังคริสตัล
    และการทำเขี้ยว

    1.  ศูนย์รักษาสายตา (เลสิก) ที่โรงพยาบาลเกษมราษฎร์ ประชาชื่น
        โดยการใช้เครื่องเลเซอร์รุ่นที่ 4 (รุ่นใหม่ล่าสุด) ในการรักษาสายตาสั้น / ยาว

    2.  ศูนย์แม่และเด็ก ที่โรงพยาบาลเกษมราษฎร์ บางแค
        เนื่องจากมีจำนวนผู้ฝากครรภ์และมาคลอดมากที่สุด

    3.  ศูนย์ตรวจสุขภาพ ในกลุ่มโรงพยาบาลเกษมราษฎร์ ทั้ง 6 แห่ง

  8. ศูนย์การแพทย์ทางเลือก เพื่อเป็นทางเลือกให้แก่ผู้มาใช้บริการ ในการรักษา และฟื้นฟูสุขภาพ
  ประกอบด้วย

  8.1 แผนกการแพทย์แผนไทย

  8.2 แผนกการแพทย์แผนจีน

3.  ศูนย์ฝึกอบรมเพิ่มเติมให้กับแพทย์และบุคลากรทางการแพทย์ทั้งในและต่างประเทศ

  กลุ่มโรงพยาบาลได้มีบริการฝึกอบรมให้แก่แพทย์และบุคลากรทางการแพทย์ทั้งในและนอกกลุ่มโรงพยาบาล
  ซึ่งจะเป็นการแนะนำกลุ่มโรงพยาบาลให้เป็นที่รู้จักในวงกว้าง
  และเป็นการพัฒนาบุคลากรของกลุ่มโรงพยาบาลเอง และยังทำให้บริษัทฯ
  ได้รับรายได้จากการให้บริการด้วย

-   ศูนย์สุขภาพผิวและความงาม
    ได้มีบริการจัดฝึกอบรมการใช้เครื่องเลเซอร์สำหรับการรักษาให้แก่แพทย์ทั้งในและนอกกลุ่มโรงพยาบาล

-   ศูนย์หัวใจ ได้มีการจัดอบรมหลักสูตรแก่บุคลากรทางการแพทย์ทั้งในและนอกกลุ่มโรงพยาบาล
    ประกอบด้วย

-   หลักสูตรการพยาบาลผู้ป่วยวิกฤตโรคหัวใจ (Critical Cardiac Care Training -
    CCCT)

-   หลักสูตรการช่วยชีวิตชั้นสูง (Advance Cardiac Life Support - ACLS)

-   การอบรมด้านการให้บริการสำหรับโรงพยาบาล (Hospitality) แก่เจ้าหน้าที่ของ Pantai
    Hospital Group จากประเทศมาเลเซีย

  นอกจากนั้น กลุ่มโรงพยาบาลยังมีแผนการให้การบริการอบรมอื่นๆ เพิ่มเติมในอนาคต

4.  การให้บริการสนับสนุนทางการแพทย์

  1. แผนกเวชระเบียน เก็บข้อมูลผู้ป่วย โดยระบบคอมพิวเตอร์
  เป็นการอำนวยความสะดวกสำหรับผู้ป่วยในการรับบริการ
  และแพทย์ในการดูข้อมูลในการวินิจฉัยในการรักษาครั้งต่อๆ ไป (ระบบส่งเอกสารทางท่อลม
  ทำให้เกิดความรวดเร็วในการบริการ)

  2. แผนกปฏิบัติการ LAB เป็นแผนกที่ทำการตรวจวิเคราะห์โลหิต ปัสสาวะ อุจจาระ ชิ้นเนื้อ
  เพื่อช่วยในการวินิจฉัยและติดตามการรักษาของแพทย์
  โดยอุปกรณ์และเครื่องมือที่มีเทคโนโลยีระดับสูง นอกจากนี้ ยังเป็นธนาคารโลหิต
  สำรองโลหิตสำหรับผู้ป่วยที่ต้องการเลือดในการรักษาฉุกเฉิน
  โดยโลหิตเหล่านี้ได้รับการสนับสนุนจากสภากาชาดไทย

  3. แผนกรังสี เป็นแผนกที่ตรวจวิเคราะห์ วินิจฉัยโรคโดยใช้รังสีและคลื่นเสียง เช่น General
  X-Ray Fluoroscopy X-Ray การเอ็กซเรย์อัลตร้าซาวด์ แมมโมแกรม (Ultrasound
  Mammogram) เครื่องเอ็กซ์เรย์คอมพิวเตอร์ (CT scan)
  โดยอุปกรณ์และเครื่องมือที่มีเทคโนโลยีระดับสูง
  เป็นการเพิ่มความแม่นยำในการวินิจฉัยและติดตามการรักษาของแพทย์

  4. แผนกกายภาพบำบัด โดยทีมแพทย์ นักกายภาพ และอุปกรณ์ทันสมัย ที่จะช่วยฟื้นฟู
  สมรรถภาพของผู้ป่วยให้กลับไปใช้ชีวิตตามปกติได้โดยเร็ว หรือให้เหลือความพิการน้อยที่สุด
  นอกจากนี้ ยังมีโปรแกรมส่งเสริมสุขภาพให้แข็งแรง เช่น การออกกำลังกายในน้ำ
  (Hydro-therapy) สำหรับเด็ก สตรีมีครรภ์ และ คนชรา

  5. แผนกโภชนาการ
  นอกจากมีหน้าที่ในการจัดอาหารสำหรับผู้ป่วยตามการรักษาของแพทย์ภายใต้กระบวนการคุณภาพ
  ในความสะอาดถูกสุขลักษณะแล้ว
  ยังจัดนักโภชนากรให้คำปรึกษาผู้ป่วยและญาติเกี่ยวกับการรับประทานอาหารตามการรักษาของแพทย์

  6. แผนกยานยนต์
  ทางโรงพยาบาลมีรถพยาบาลที่มีอุปกรณ์อำนวยความสะดวกและช่วยชีวิตผู้ป่วยไว้บริการ
  และยังได้มีการอบรมเจ้าหน้าที่ให้มีความพร้อมในการดูแลผู้ป่วยขณะเดินทาง
  โดยรถพยาบาลนี้จะมีให้บริการตลอด 24 ชั่วโมง ทั้งในกรุงเทพและต่างจังหวัด

  7. รถตรวจสุขภาพเคลื่อนที่ ทางโรงพยาบาลเกษมราษฎร์ สระบุรีมีรถตรวจสุขภาพเคลื่อนที่
  จำนวน 1 คัน ซึ่งจะมีอุปกรณ์และเครื่องมือสำหรับให้บริการตรวจสุขภาพทางห้องปฏิบัติการเช่น
  การตรวจวิเคราะห์โลหิต เครื่องเอ็กซเรย์ปอด เครื่องเอ็กซเรย์อัลตร้าซาวด์
  เครื่องตรวจคลื่นไฟฟ้าหัวใจ E.K.G. เครื่องวัดการได้ยิน เครื่องวัดสายตา
  และเครื่องวัดความโค้งกระจกตาระบบอัตโนมัติ สำหรับบริการตรวจสุขภาพเคลื่อนที่
  เพื่อเป็นทางเลือกในการใช้บริการตรวจสุขภาพของพนักงานที่สถานประกอบการ
  โดยไม่ต้องเดินทางมาตรวจที่โรงพยาบาล

  8. แผนกปลอดเชื้อ จะทำหน้าที่ดูแลให้เครื่องมือและอุปกรณ์ทางการแพทย์ปราศจากเชื้อ

  3.2 การตลาดและภาวะการแข่งขัน

  3.2.1 กลยุทธ์การแข่งขัน

1.  การดำเนินธุรกิจในรูปของกลุ่มโรงพยาบาลและการสร้างพันธมิตรเพื่อเพิ่มศักยภาพการให้บริการ

-   การดำเนินธุรกิจในรูปของกลุ่มโรงพยาบาล โดยมีโรงพยาบาลขนาดใหญ่ 6 สาขา
    ซึ่งทำให้สามารถให้บริการแก่กลุ่มลูกค้าที่หลากหลาย และในพื้นที่ต่างๆ ทั้งในกรุงเทพฯ
    และต่างจังหวัด ทั้งนี้โรงพยาบาลในกลุ่ม
    สามารถส่งต่อผู้ป่วยของตนให้เข้ารับการรักษาที่โรงพยาบาลในกลุ่มที่มีศูนย์การแพทย์เฉพาะทาง
    (Referral Base)

-   บริษัทฯ ได้ทำสัญญากับโรงพยาบาลทั่วไปที่เป็นพันธมิตรประมาณ 60 แห่งทั่วประเทศ
    โดยโรงพยาบาลทั่วไปที่เป็นพันธมิตร (Main Contractors ของสนง. ประกันสังคมและ
    สนง. หลักประกันสุขภาพแห่งชาติ)
    สามารถส่งผู้ป่วยประกันสังคมและประกันสุขภาพถ้วนหน้าของตน ให้เข้ารับการตรวจวินิจฉัย
    รักษา และผ่าตัดหัวใจที่โรงพยาบาลเกษมราษฎร์ ประชาชื่น ในฐานะ Supra Contractor
    โดยทางโรงพยาบาลเกษมราษฎร์ ประชาชื่น
    จะคิดค่าบริการจากโรงพยาบาลทั่วไปที่เป็นพันธมิตร ในอัตราพิเศษ
    และจากความพร้อมในการให้บริการของโรงพยาบาลเกษมราษฎร์ ประชาชื่น
    ทำให้ผู้ป่วยดังกล่าวได้รับการรักษาและผ่าตัดค่อนข้างรวดเร็ว
    การมีพันธมิตรดังกล่าวจะทำให้บริษัทฯ
    มีรายได้เพิ่มขึ้นจากการรักษาผู้ป่วยของโรงพยาบาลทั่วไปที่พันธมิตร และใช้เครื่องมือ อุปกรณ์
    อย่างมีประสิทธิภาพมากขึ้น

-   บริษัทฯ ได้ทำสัญญาแต่งตั้งคลินิกเครือข่ายประกันสังคมประมาณ 200 แห่ง ทั่วประเทศ
    โดยผู้ป่วยประกันสังคมของกลุ่มโรงพยาบาลสามารถเลือกเข้ารับการรักษาเบื้องต้นที่คลินิกเครือข่ายประกันสังคม
    และบริษัทฯ ได้จัดตั้งคลินิกชุมชนอบอุ่น 7 แห่งในกรุงเทพฯ
    โดยผู้ป่วยประกันสุขภาพถ้วนหน้าของกลุ่มโรงพยาบาลสามารถเลือกเข้ารับการรักษาเบื้องต้นที่คลินิกชุมชนอบอุ่นที่ตนเองสะดวก
    ในกรณีที่ผู้ป่วยจำเป็นต้องได้รับการรักษาที่เกินขอบเขตการให้บริการของคลินิกเครือข่ายประกันสังคมหรือคลินิกชุมชนอบอุ่นนั้นๆ
    ทางคลินิกเครือข่ายประกันสังคมหรือคลินิกชุมชนอบอุ่น
    จะทำการส่งตัวผู้ป่วยเพื่อเข้ารับบริการที่โรงพยาบาลในกลุ่มต่อไป
    การมีพันธมิตรกับคลินิกเครือข่ายประกันสังคมและการจัดตั้งคลินิกชุมชนอบอุ่นของบริษัทฯจะทำให้ผู้ป่วยได้รับความสะดวกและมีทางเลือกในการเข้ารับการรักษามากขึ้น
    และทำให้กลุ่มโรงพยาบาลมีต้นทุนในการดำเนินงานที่ต่ำลง

-   บริษัทฯ ได้ทำข้อตกลงโครงการความร่วมมือกับสถาบันประสาทวิทยา กรมการแพทย์
    กระทรวงสาธารณสุข ในการแลกเปลี่ยนแพทย์และการใช้อุปกรณ์ทางการแพทย์ร่วมกัน

-   บริษัทฯ ได้ทำข้อตกลงร่วมกับคณะสาธารณสุขศาสตร์ มหาวิทยาลัยมหิดล
    เพื่อให้บริการตรวจสุขภาพประจำปีแก่ข้าราชการ ลูกจ้าง และพนักงานรัฐวิสาหกิจ
    ตามระเบียบกระทรวงการคลัง ในพื้นที่ต่างจังหวัด

-   บริษัทฯ ได้ทำข้อตกลงร่วมกับมหาวิทยาลัยนเรศวร
    เพื่อให้บริการตรวจสุขภาพประจำปีแก่ข้าราชการ ลูกจ้าง และพนักงานรัฐวิสาหกิจ
    ตามระเบียบกระทรวงการคลัง ในทุกจังหวัด

2.  รายได้จากกลุ่มลูกค้าที่หลากหลาย
    และรายได้ที่เข้ามาประจำจากโครงการกองทุนประกันสังคมและโครงการประกันสุขภาพถ้วนหน้า

  จากการที่บริษัทฯ
  มีการให้บริการแก่ลูกค้าหลายประเภททั้งกลุ่มลูกค้าเงินสดและกลุ่มลูกค้าตามโครงการภาครัฐ
  ทำให้บริษัทฯ มีโครงสร้างรายได้ที่แข็งแกร่ง และบริษัทฯ
  ยังมีรายได้ที่ค่อนข้างแน่นอนจากการเข้าร่วมโครงการกองทุนประกันสังคมและโครงการประกันสุขภาพถ้วนหน้า
  เนื่องจากเป็นภาคบังคับและเป็นนโยบายหลักของรัฐบาล
  โดยมีกฎหมายรองรับซึ่งผู้ที่รับผิดชอบค่าใช้จ่ายของผู้ป่วยคือสำนักงานประกันสังคมและสำนักงานประกันสุขภาพแห่งชาติตามลำดับ
  การเปลี่ยนแปลงของโครงสร้างทางเศรษฐกิจในอนาคตจะมีผลกระทบน้อยมากต่อรายได้จากโครงการทั้ง
  2 ประเภท นอกจากนี้บริษัทฯ
  ยังได้จัดเตรียมสถานที่เพื่อรองรับการให้บริการสำหรับแต่ละกลุ่มลูกค้าให้มีความเหมาะสมและความสะดวก
  การมีลูกค้าจำนวนมากจะทำให้บริษัทฯ สามารถใช้ทรัพยากรอื่นได้อย่างมีประสิทธิภาพมากขึ้น
  เช่นแพทย์ พยาบาล บุคลากรที่เกี่ยวข้อง เครื่องมือแพทย์ และเตียงผู้ป่วย เป็นต้น

3.  การจัดการและการบริหารสินค้าคงคลัง

  การดำเนินธุรกิจในรูปของกลุ่มโรงพยาบาล ทำให้บริษัทฯ มีความได้เปรียบจากด้านขนาด
  (Economy of scale) และการจัดการและการบริหารสินค้าคงคลัง (Inventory
  Management) เนื่องจากบริษัทฯ มีนโยบายในการจัดซื้อ จัดหา
  วัตถุดิบหลักที่ใช้ในการให้บริการได้แก่ ยา เวชภัณฑ์ และเครื่องมือทางการแพทย์
  โดยผ่านฝ่ายจัดซื้อกลางสำหรับทุกโรงพยาบาลในกลุ่ม จึงมีปริมาณสั่งซื้อสินค้าต่อครั้งจำนวนมาก
  ทำให้บริษัทฯ มีอำนาจต่อรองทางด้านราคา และระยะเวลาการชำระเงินกับผู้ขายได้เป็นอย่างดี
  ซึ่งทำให้บริษัทฯ ได้รับส่วนลดเพิ่มขึ้นประมาณ 8-10%
  เมื่อเทียบกับการจัดซื้อแยกแต่ละโรงพยาบาล ในขั้นตอนการจัดซื้อวัตถุดิบ
  คณะแพทย์ของแต่ละโรงพยาบาลจะร่วมกันพิจารณา คัดเลือก ยา และเวชภัณฑ์ ที่ต้องการใช้
  และให้ผู้แทนของแต่ละโรงพยาบาล ซึ่งประกอบด้วยผู้อำนวยการของโรงพยาบาล หรือเภสัชกร
  เข้าร่วมการประชุมที่ส่วนกลาง เพื่อพิจารณาและสรุปการใช้ ยา และเวชภัณฑ์ ที่ต้องการ
  หลังจากนั้นฝ่ายจัดซื้อกลางจะดำเนินการสั่งซื้อสินค้าและแจกจ่ายให้แต่ละโรงพยาบาลต่อไป
  ซึ่งจะทำให้ได้สินค้าที่ต้องการใช้และหลีกเลี่ยงการสั่งซื้อสินค้าที่ไม่จำเป็น ไม่ตรงกับความต้องการ
  ในการสั่งซื้อสินค้าจากผู้ขาย ฝ่ายจัดซื้อกลางจะให้ผู้ขายแต่ละรายเสนอราคามายังบริษัทฯ
  เพื่อที่ฝ่ายจัดซื้อกลางจะสามารถเปรียบเทียบราคา และสั่งซื้อสินค้าจากผู้ขายที่เสนอราคาที่ดีที่สุด
  ทั้งนี้บริษัทฯ สั่งซื้อสินค้าจากผู้ขายจำนวนประมาณ 50 รายซึ่งทำให้บริษัทฯ
  ไม่พึ่งพิงผู้จัดจำหน่ายรายใดรายหนึ่ง นอกจากนี้ บริษัทฯ
  ยังมีนโยบายการยืมเครื่องมือทางการแพทย์ วัตถุดิบ
  โลหิตและส่วนประกอบของโลหิตระหว่างโรงพยาบาล ซึ่งจะทำให้ใช้ทรัพยากรอย่างประสิทธิภาพ
  มีสินค้าใช้ได้ทันเวลา และลดปัญหาสินค้าหมดอายุ

4.  การบริหารงานและการจัดการ

  จากนโยบายการบริหารงานกลุ่มโรงพยาบาล โดยใช้นโยบายเดียวจากบริษัทฯ
  เพื่อควบคุมการบริหารงานของทุกสาขาของโรงพยาบาลให้เป็นไปในทิศทางเดียวกัน
  และทำให้สามารถนำประสบการณ์การบริหารของแต่ละสาขามาประยุกต์ใช้
  อีกทั้งผู้บริหารระดับสูงของบริษัทฯ มีส่วนร่วมในการบริหารงานด้านสาธารณสุขระดับประเทศ
  และเป็นเลขาธิการสมาคมโรงพยาบาลเอกชน
  จึงมีประสบการณ์ในการบริหารโรงพยาบาลเป็นอย่างดี และการบริหารองค์กรแบบมีความยืดหยุ่น
  ทำให้สามารถตอบสนองต่อการเปลี่ยนแปลงในการบริหารงานได้เป็นอย่างดี
  ทำให้โรงพยาบาลดำเนินการจัดการรักษาพยาบาลหรือบริการที่สอดคล้องกับการเปลี่ยนแปลงของภาวะเศรษฐกิจและสังคม
  เช่น การเข้าเป็นสถานพยาบาลใน พ.ร.บ. ประกันสังคมในปี พ.ศ. 2535
  การเข้าเป็นสถานพยาบาลในโครงการประกันสุขภาพถ้วนหน้าในปี 2544
  และการปรับภาพลักษณ์การให้บริการของโรงพยาบาลในกลุ่ม (Re-Branding) ในปี 2547
  ซึ่งส่งผลให้บริษัทฯ มีการเจริญเติบโตอย่างต่อเนื่อง

5.  แพทย์ผู้เชี่ยวชาญ

  โรงพยาบาลทั้ง 6 แห่ง มีความพร้อมด้วยคณะแพทย์ผู้เชี่ยวชาญเฉพาะทางครบทุกสาขา
  ประกอบด้วยแพทย์ประจำ154 คน และแพทย์ที่ปรึกษา 365 คน โดยประมาณร้อยละ 60
  ของคณะแพทย์ผู้เชี่ยวชาญเฉพาะทางจบการศึกษาและผ่านการอบรมจากต่างประเทศ
  และมีแพทย์เวชปฏิบัติทั่วไปแบบประจำ 37 คนและนอกเวลา 90 คน และมีทันตแพทย์ 86 คน
  ซึ่งเป็นทันตแพทย์ผู้เชี่ยวชาญมากกว่าร้อยละ 95 นอกจากนี้ กลุ่มโรงพยาบาลมีเภสัชกร 89 คน
  มีพยาบาลรวม 893 คนประกอบด้วยพยาบาลประจำจำนวน 486 คน พยาบาลนอกเวลา 407 คน
  โดยพยาบาลทั้งหมดจบหลักสูตรเฉพาะทางในงานที่เกี่ยวข้อง เช่นห้องผ่าตัด CCU ICU
  และไตเทียม และมีพนักงานผู้ช่วยพยาบาล 850 คน นักรังสีเทคนิค 29 คน นักกายภาพ 19
  คนและเจ้าหน้าที่ห้องปฏิบัติการ 53 คน

6.  การจัดอบรมแพทย์ และบุคลากร

  บริษัทฯ ได้มีการจัดอบรมแพทย์ และพยาบาล ทั้งภายในโรงพยาบาล
  รวมทั้งส่งไปอบรมตามสถาบันต่างๆ อย่างสม่ำเสมอ ประกอบด้วย (1) หลักสูตร Continuous
  Medical Education (CME) (2) หลักสูตร Continuous Nurse Education (CNE)
  (3) โครงการแลกเปลี่ยนแพทย์เพื่อฝึกอบรมเพิ่มเติมกับโรงพยาบาลต่างประเทศ

  ทางบริษัทฯ และสถาบันประสาทวิทยา กรมการแพทย์ กระทรวงสาธารณสุข
  ได้ลงนามทำความตกลงในการใช้ทรัพยากรระหว่างสถานพยาบาลภาครัฐและเอกชน
  โดยการแลกเปลี่ยนแพทย์ผู้เชี่ยวชาญเพื่อไปทำการรักษาผู้ป่วยและการใช้อุปกรณ์ทางการแพทย์ร่วมกัน
  เพื่อเป็นการบริหารทรัพยากรของชาติให้เกิดประโยชน์สูงสุด และเพิ่มความชำนาญสำหรับแพทย์

7.  อุปกรณ์และเครื่องมือแพทย์ที่มีเทคโนโลยีระดับสูง

  กลุ่มโรงพยาบาลได้จัดหาอุปกรณ์และเครื่องมือทางการแพทย์ที่มีเทคโนโลยีระดับสูง
  และมีประสิทธิภาพ
  เพื่อช่วยในการรักษาและวินิจฉัยโรคของแพทย์ให้มีความแม่นยำและถูกต้องมากที่สุด

8.  มาตรฐานคุณภาพการบริการ

-   บริษัทฯ ได้ตระหนักถึงคุณภาพของการบริการ จึงมีนโยบายให้มีการนำระบบคุณภาพมาใช้
    โดยโรงพยาบาลทั้ง 6 สาขา ได้รับการรับรองระบบคุณภาพ ISO 9001 Version 2000
    แล้ว

-   นอกจากนี้ยังให้มีการปรับปรุงคุณภาพอย่างต่อเนื่อง
    โดยใช้ระบบคุณภาพการรับรองสถานพยาบาล (Hospital Accreditation)
    (ซึ่งเป็นมาตรฐานการให้บริการขั้นสูงสุด) ซึ่งขณะนี้โรงพยาบาลเกษมราษฎร์ บางแค
    และโรงพยาบาลเกษมราษฎร์ รัตนาธิเบศร์ ได้รับการรับรองแล้วในปี 2546 และ 2547
    ตามลำดับ ส่วนสาขาอื่นๆ คาดว่าจะได้รับการรับรองภายในปี 2548

-   นำหลัก Key Performance Indicators (KPIs) มาใช้ในการประเมินผลคุณภาพบริการ

-   คำนึงถึงความต้องการและความพึงพอใจของผู้ป่วยเป็นหลัก มีการให้บริการตลอด 24 ชั่วโมง
    เพื่อให้สามารถให้ความช่วยเหลือแก่ผู้ป่วยได้อย่างเต็มที่

-   การใช้ระบบข้อมูลสารสนเทศเพื่อช่วยให้สามารถให้บริการแก่ผู้ป่วยได้รวดเร็วมากขึ้น
    และเพื่อให้สามารถติดต่อส่งข่าวสาร ข้อมูลที่เป็นประโยชน์
    ภายหลังจากการใช้บริการในโรงพยาบาล

  3.2.2 นโยบายด้านการตลาด

  (1) กลุ่มลูกค้าเงินสด

1.  ลักษณะลูกค้าปัจจุบัน

1.  กลุ่มลูกค้าทั่วไป ได้แก่ผู้ป่วยที่มาเลือกใช้บริการของโรงพยาบาลด้วยตนเอง
    โดยผู้ป่วยจะเป็นผู้รับผิดชอบค่าใช้จ่ายในการรักษาพยาบาลเองทั้งหมด
    ลูกค้ากลุ่มนี้จะเป็นกลุ่มที่ตระหนักถึงความสำคัญของสุขภาพ ต้องการมีคุณภาพชีวิตที่ดี
    โรงพยาบาลจึงจัดบริการเสริมนอกจากการรักษาพยาบาลทั่วไป เช่น การตรวจสุขภาพ
    การใช้เครื่องมือพิเศษต่างๆ ในการวินิจฉัยและตรวจรักษา

2.  กลุ่มคู่สัญญา ได้แก่ กลุ่มพนักงาน หรือเจ้าหน้าที่ในองค์กร ทั้งภาครัฐและเอกชน
    ที่หน่วยงานต้นสังกัดทำสัญญาไว้กับโรงพยาบาลเพื่อเป็นสวัสดิการ ในการส่งเจ้าหน้าที่ในสังกัด
    ซึ่งอาจรวมถึงครอบครัว ในการมาใช้บริการที่โรงพยาบาลภายใต้เงื่อนไขที่กำหนด
    หรือลูกค้าของบริษัทประกัน
    ที่บริษัทประกันได้ทำสัญญาไว้กับโรงพยาบาลว่าจะเป็นผู้รับผิดชอบค่าใช้จ่ายในการรักษาพยาบาล
    รวมทั้งการรักษาตาม พระราชบัญญัติประกันภัยบุคคลที่ 3 โดยส่วนใหญ่คู่สัญญาเหล่านี้
    จะให้โรงพยาบาลเก็บเงินค่าใช้จ่ายจาก บริษัทคู่สัญญาตามระยะเวลาที่กำหนดไว้ในสัญญา

  นอกจากนี้ บริษัทฯ ยังมีกลุ่มผู้ป่วยทั่วไปส่งต่อ
  ซึ่งประกอบด้วยผู้ป่วยประกันสังคมและประกันสุขภาพถ้วนหน้าของโรงพยาบาลทั่วไปที่พันธมิตรประมาณ
  60 แห่ง ซึ่งได้ลงนามกับบริษัทฯ
  โดยโรงพยาบาลทั่วไปที่พันธมิตรดังกล่าวจะส่งผู้ป่วยประกันสังคมและประกันสุขภาพถ้วนหน้าของตนให้เข้ารับการรักษา
  วินิจฉัย และผ่าตัดหัวใจ ที่โรงพยาบาล เกษมราษฏร์ ประชาชื่น
  โดยโรงพยาบาลทั่วไปที่พันธมิตรจะเป็นผู้รับผิดชอบค่าใช้จ่ายของลูกค้ากลุ่มนี้

3.  กลุ่มโครงการกองทุนเงินทดแทน เป็นการให้บริการแก่พนักงานบริษัท หรือโรงงานต่างๆ
    ภายใต้เงื่อนไขของกองทุนเงินทดแทน
    โดยโรงพยาบาลต้องตั้งเรื่องเบิกค่าใช้จ่ายจากกองทุนเงินทดแทน
    ซึ่งส่วนใหญ่ของการเจ็บป่วยจะเกี่ยวกับอุบัติเหตุจากการทำงาน
    ดังนั้นทางโรงพยาบาลจึงต้องเตรียมแพทย์ผู้เชี่ยวชาญด้านศัลยกรรมและแพทย์ด้านอาชีวอนามัยไว้รองรับ

  เนื่องจากกลุ่มลูกค้าของโรงพยาบาลแบ่งได้เป็นหลายกลุ่ม
  ซึ่งแต่ละกลุ่มจะมีลักษณะเฉพาะแตกต่างกัน ทางกลุ่มโรงพยาบาลจึงจัดสรรบริการต่างๆ
  เพื่อรองรับความต้องการของผู้บริโภคแต่ละกลุ่มอย่างชัดเจน
  ทำให้สามารถขยายตลาดได้อย่างกว้างขวางเพื่อเป็นโอกาสในการดำเนินธุรกิจ

2.  กลุ่มลูกค้าเป้าหมาย

1.  กลุ่มลูกค้าทั่วไป บริษัทฯ
    มีเป้าหมายที่จะสร้างกลุ่มลูกค้าใหม่ที่เป็นประชาชนที่มีที่พักอาศัยหรือที่ทำงานอยู่ในพื้นที่ใกล้เคียงกับสถานที่ตั้งของโรงพยาบาลในแต่ละสาขา
    และรวมถึงประชาชนที่อยู่นอกเขตแต่มีความเชื่อมั่นในการให้บริการของกลุ่มโรงพยาบาล
    โดยทางโรงพยาบาลได้พยายามขยายการให้บริการด้านใหม่ๆ
    และเพิ่มการประชาสัมพันธ์แก่กลุ่มลูกค้าเป้าหมาย

2.  กลุ่มคู่สัญญา บริษัทฯ ได้จัดเจ้าหน้าที่การตลาดเพื่อออกไปติดต่อและสัญญากับบริษัทต่างๆ
    ในการส่งพนักงานเข้ามารับบริการที่โรงพยาบาล รวมทั้งทำสัญญากับบริษัทประกัน
    เพื่อเป็นโรงพยาบาลคู่สัญญาในการรับผู้ป่วยของบริษัทประกันดังกล่าว
    เพื่อเป็นการอำนวยความสะดวกให้แก่ผู้ป่วยในการเข้ามารับการรักษาโดยทางโรงพยาบาลจะเรียกเก็บค่ารักษาจากบริษัท
    และบริษัทประกันนั้นๆ

3.  กลุ่มโครงการกองทุนเงินทดแทน บริษัทฯ
    มีเป้าหมายที่จะสร้างกลุ่มลูกค้าใหม่ได้แก่สถานประกอบการประเภทโรงงานที่ตั้งอยู่ในเขตใกล้เคียงกับโรงพยาบาลในแต่ละสาขา
    โดยจัดเจ้าหน้าที่การตลาดออกเยี่ยมลูกค้ากลุ่มดังกล่าวเป็นประจำ

  2.4 บริษัทฯ ได้เริ่มสร้างฐานลูกค้าต่างประเทศ เพื่อมาใช้บริการในกลุ่มโรงพยาบาล
  โดยประกอบด้วยชาวต่างประเทศที่มีถิ่นพำนักในประเทศ
  และชาวต่างประเทศที่เดินทางเข้ามารับการรักษาเฉพาะด้าน จากประเทศในแถบเอเชียใต้
  ตะวันออกกลาง และยุโรป เป็นต้น

  2.5 กลุ่มโรงพยาบาลเกษมราษฎร์มีโอกาสเป็นส่วนหนึ่งของกลุ่มโรงพยาบาลเอกชน
  ในโครงการนำร่องดูแลรักษาผู้ป่วยในที่เป็นข้าราชการและครอบครัวได้ ทำให้บริษัทฯ
  สามารถให้บริการแก่ลูกค้ากลุ่มข้าราชการได้ในอนาคต
  โดยผู้ที่รับผิดชอบค่าใช้จ่ายคือกรมบัญชีกลางและตัวข้าราชการเอง

3.  การให้บริการ

  นอกเหนือจากการให้บริการทางการแพทย์ที่ครบทุกสาขาแล้ว
  โรงพยาบาลได้มีการเสนอรูปแบบการให้บริการที่มีความหลากหลายและต่อเนื่องนอกเหนือจากการรักษาพยาบาลทั่วไป
  ซึ่งการให้บริการเพิ่มเติมแบบครบวงจร เช่น การให้บริการตรวจสุขภาพและป้องกันโรค
  บริการเสริมในลักษณะของ บริการพักฟื้น กายภาพบำบัด
  การให้คำปรึกษาแนะนำสำหรับผู้ป่วยเฉพาะทาง
  รวมถึงการจัดกิจกรรมพิเศษให้แก่กลุ่มเป้าหมายเนื่องในโอกาสพิเศษต่างๆ
  จะเป็นการช่วยสร้างฐานลูกค้าให้เข้ามาใช้บริการมากยิ่งขึ้น
  และช่วยเพิ่มฐานรายได้ส่วนหนึ่งให้แก่โรงพยาบาลด้วย

4.  การกำหนดราคาค่ารักษาพยาบาล

  สำหรับกลุ่มลูกค้าทั่วไป ลูกค้าคู่สัญญา และกองทุนทดแทนนั้น บริษัทฯ
  ได้มีการกำหนดราคาโดยอาศัยต้นทุนเป็นหลัก
  เพื่อให้เกิดความยุติธรรมกับผู้บริโภคและมีการให้ส่วนลดเฉพาะกลุ่มสมาชิก
  โดยค่ารักษาพยาบาลที่เรียกเก็บจากผู้ป่วยนั้น ทางโรงพยาบาลจะจัดสรรให้แก่แพทย์ผู้รักษา
  ตามอัตราที่ได้ตกลงกัน รวมทั้งการกำหนดระยะเวลาการชำระเงินกับสมาชิกและคู่สัญญา
  แต่ไม่มีนโยบายการแข่งขันด้านราคากับคู่แข่ง
  นอกจากนี้ยังใช้นโยบายกำหนดราคาค่ารักษาพยาบาลที่เหมาะสมกับระดับรายได้ของประชาชนที่เป็นกลุ่มลูกค้าเป้าหมายของโรงพยาบาล
  และอยู่ในระดับที่สามารถแข่งขันได้กับค่ารักษาพยาบาลของโรงพยาบาลเอกชนแห่งอื่นที่ตั้งอยู่ในละแวกเดียวกัน
  เนื่องจากลูกค้าจะคำนึงถึงค่ารักษาพยาบาล
  โดยพิจารณาเปรียบเทียบกับบริการที่ตนได้รับและความรู้ความสามารถในการรักษาของแพทย์ในโรงพยาบาล

  นอกจากนี้ในการรักษาที่เป็นเรื่องเฉพาะ เช่นการผ่าตัดต่างๆ การคลอดบุตร
  การตรวจสุขภาพประจำปี ก็จะมีการตั้งราคาแบบเหมาจ่าย (Package)
  เพื่อความสะดวกในการบริหารค่าใช้จ่ายของลูกค้าและช่วยลูกค้าในการตัดสินใจเลือกใช้บริการ
  เนื่องจากทำให้ทราบต้นทุนการรักษาพยาบาลที่ค่อนข้างแน่นอน

5.  การจำหน่ายและช่องทางการจำหน่าย

  จากโครงสร้างในรูปแบบของกลุ่มโรงพยาบาล (Chain Hospital)
  จะเป็นการเพิ่มความสะดวกสำหรับผู้ป่วยประกันสังคม
  ในการเข้ารับการรักษาได้ในทุกโรงพยาบาลในกลุ่ม (ตามข้อตกลงร่วมบริการ)
  และผู้ป่วยประเภทอื่นในการเข้ารับการรักษาในโรงพยาบาลในเครือ
  เนื่องจากกลุ่มโรงพยาบาลจะมีระบบการส่งข้อมูลของผู้ป่วยระหว่างโรงพยาบาล
  และระบบการส่งต่อผู้ป่วยเพื่อรับการรักษา
  ซึ่งเป็นการสร้างโอกาสในการใช้บริการของโรงพยาบาลให้มากขึ้น
  ซึ่งจะส่งผลให้ต้นทุนการดำเนินงานลดต่ำลงจากการใช้ทรัพยากรบางอย่างร่วมกัน

  ช่องทางการจัดจำหน่ายที่สำคัญอีกประการหนึ่ง คือการตั้งโรงพยาบาล เกษมราษฏร์ ประชาชื่น
  เป็นสถานพยาบาลรับส่งต่อผู้ป่วย (Supra Contractor)
  จากโรงพยาบาลทั่วไปที่พันธมิตรประมาณ 60 แห่ง
  ซึ่งได้ทำสัญญาส่งผู้ป่วยประกันสังคมและประกันสุขภาพถ้วนหน้าของตนเข้ารับการรักษา วินิจฉัย
  และผ่าตัดหัวใจที่โรงพยาบาล เกษมราษฏร์ ประชาชื่น

  นอกจากนี้ทำเลที่ตั้งของโรงพยาบาลแต่ละสาขาของบริษัทฯ ตั้งอยู่ในแหล่งชุมชน ริมถนนใหญ่
  และเดินทางมาได้สะดวก ตัวอาคารเด่นชัด มุ่งเน้นการจัดสถานที่ให้มีบรรยากาศ
  การตกแต่งภายในที่สะอาดและสวยงาม มีการจัดสัดส่วนของพื้นที่ใช้สอยให้มีความสะดวกสบาย
  เพื่อสร้างความประทับใจให้แก่คนไข้ที่มารับการรักษา
  และเป็นเขตที่ยังมีสถานพยาบาลไม่เพียงพอต่อจำนวนประชากรในเขตนั้น
  จึงเป็นช่องทางการจัดจำหน่ายที่ผู้บริโภคสามารถเข้าถึงได้โดยง่าย

  โรงพยาบาลยังมีหน่วยรถบริการตรวจสุขภาพเคลื่อนที่
  เพื่อเป็นทางเลือกในการตรวจสุขภาพพนักงานที่สถานประกอบการ

6.  การส่งเสริมการขาย

-   ถึงแม้ว่าธุรกิจโรงพยาบาลเอกชนจะมีข้อจำกัดในการประชาสัมพันธ์และการจัดกิจกรรมส่งเสริมการขาย
    ซึ่งถูกควบคุมโดยองค์กรวิชาชีพ เช่น แพทยสภา
    ประกาศกระทรวงเรื่องการโฆษณาสถานพยาบาลตาม พ.ร.บ. สถานพยาบาล 2541 และ
    พ.ร.บ. คุ้มครองผู้บริโภค
    แต่เนื่องจากการแข่งขันในกลุ่มในโรงพยาบาลเอกชนมีความรุนแรงมากขึ้น
    เพื่อพยายามแย่งชิงส่วนแบ่งทางการตลาดทั้งภายในประเทศและต่างประเทศ
    ทางกลุ่มโรงพยาบาลจึงได้พยายามจัดรูปแบบกิจกรรมเพื่อดึงดูดให้ลูกค้ามาใช้บริการ
    และให้สอดคล้องกับระเบียบต่างๆ ที่กำหนด

  (2) กลุ่มลูกค้าตามโครงการภาครัฐ

1.  ลักษณะลูกค้าปัจจุบัน

  1.1 กลุ่มโครงการกองทุนประกันสังคม
  เป็นกลุ่มลูกจ้างในสถานประกอบการซึ่งถูกหักค่าจ้างรายเดือนเข้ากองทุนประกันสังคม
  และสามารถใช้บริการรักษาพยาบาลเมื่อเจ็บป่วยในโรงพยาบาลที่เลือกไว้ตามเงื่อนไข
  โดยไม่ต้องเสียค่าใช้จ่ายตามข้อกำหนดของ พ.ร.บ. ประกันสังคม พ.ศ. 2535
  โดยสำนักงานประกันสังคม กระทรวงแรงงาน
  เป็นผู้ชำระเงินค่าบริการทางการแพทย์และค่ารักษาพยาบาลผู้ประกันตนให้กับโรงพยาบาล

  1.2 กลุ่มโครงการประกันสุขภาพถ้วนหน้า (30 บาท)
  เป็นบริการรักษาพยาบาลที่รัฐบาลจัดให้ประชาชน
  โดยกำหนดโรงพยาบาลให้ประชาชนเข้ารับบริการตามพื้นที่ที่อยู่อาศัย
  โดยสำนักงานหลักประกันสุขภาพแห่งชาติเป็นผู้ชำระเงินค่าบริการทางการแพทย์เหมาจ่ายแก่โรงพยาบาลตามจำนวนประชาชนที่อยู่ในพื้นที่บริการของแต่ละโรงพยาบาล

2.  กลุ่มลูกค้าเป้าหมาย

  กลุ่มโรงพยาบาลเกษมราษฎร์
  เป็นกลุ่มโรงพยาบาลเอกชนที่มีจำนวนผู้ประกันตนจากโครงการภาครัฐมากที่สุดในประเทศ ดังนั้น
  บริษัทฯ จึงใช้เป็นโอกาสทางธุรกิจ ในการตั้งศูนย์การแพทย์เฉพาะทางต่างๆ เช่น ศูนย์หัวใจ
  เพื่อเป็นสถานพยาบาลส่งต่อ (Referral Based)
  เนื่องจากมีปริมาณผู้ป่วยมาเข้ารับการรักษาเป็นจำนวนมากและจากความพร้อมและประสบการณ์ในการให้บริการแก่ลูกค้ากลุ่มดังกล่าว
  และการบริหารจัดการทั้งด้านรายได้และต้นทุนทำให้กลุ่มโรงพยาบาลมีความพร้อมในการรองรับการให้บริการแก่ลูกค้ากลุ่มโครงการกองทุนประกันสังคมและกลุ่มโครงการประกันสุขภาพถ้วนหน้า
  (30 บาท) ที่จะเพิ่มขึ้นในอนาคต

3.  การให้บริการ

  บริษัทฯ
  ให้ความสำคัญในการให้บริการแก่ลูกค้ากลุ่มโครงการกองทุนประกันสังคมและกลุ่มโครงการประกันสุขภาพถ้วนหน้า
  (30 บาท) เหมือนกลุ่มลูกค้าเงินสด

4.  การกำหนดราคาค่ารักษาพยาบาล

  สำหรับกลุ่มโครงการกองทุนประกันสังคม สำนักงานประกันสังคม กระทรวงแรงงาน
  เป็นผู้ชำระเงินค่าบริการทางการแพทย์และค่ารักษาพยาบาลของผู้ประกันตนให้กับโรงพยาบาล
  ประกอบด้วย (1) อัตราค่าบริการทางการแพทย์เหมาจ่าย
  ซึ่งจ่ายตามจำนวนผู้ประกันตนที่แจ้งความจำนงในการเลือกโรงพยาบาล (2)
  อัตราการเบิกค่าบริการทางการแพทย์นอกเหนือเหมาจ่าย คือ
  การจ่ายเพิ่มกรณีโรคที่มีค่าใช้จ่ายสูง เช่น การผ่าตัดหัวใจ โรคมะเร็ง โรคเบาหวาน
  และเวชภัณฑ์ทางการแพทย์ที่มีค่าใช้จ่ายสูง เป็นต้น (3)
  อัตราค่าบริการทางการแพทย์ตามภาระเสี่ยง คือ การเบิกโรคเรื้อรัง และ (4)
  อัตราค่าบริการทางการแพทย์ตามอัตราการใช้บริการ (เปอร์เซ็นไตล์) โดยรายการที่ (2)-(4)
  จำนวนเงินที่ได้รับจะขึ้นอยู่กับงบประมาณและการพิจารณาของสำนักงานประกันสังคม

5.  การจำหน่ายและช่องทางการจำหน่าย

  สำหรับกลุ่มผู้ป่วยประกันสังคม บริษัทฯ ได้แต่งตั้งคลินิกเครือข่ายประกันสังคมประมาณ 200 แห่ง
  ทั่วประเทศ
  เพื่ออำนวยความสะดวกแก่ผู้ป่วยประกันสังคมในการเข้ารับการรักษาเบื้องต้นในคลินิกเครือข่ายซึ่งใกล้ที่อยู่อาศัยได้
  โดยไม่จำเป็นต้องเดินทางมาที่กลุ่มโรงพยาบาล

โรงพยาบาลที่ตั้งอยู่ในบริเวณใกล้เคียง หรืออยู่ในละแวกเดียวกัน รัศมีประมาณ 20 กิโลเมตร
อย่างไรก็ตามกลุ่มโรงพยาบาลมีความได้เปรียบคู่แข่งในหลายๆ
ด้านเช่นกลุ่มโรงพยาบาลเกษมราษฎร์ (1)
มีบุคลากรทางการแพทย์ที่มีความเชี่ยวชาญและชำนาญเฉพาะด้าน
รวมทั้งมีชื่อเสียงได้รับการยอมรับอย่างกว้างขวาง (2)
มีการเสนอรูปแบบการให้บริการที่มีความหลากหลายและต่อเนื่องนอกเหนือจากการรักษาพยาบาลทั่วไป
รวมทั้งการให้บริการเพิ่มเติมแบบครบวงจร (3) มีอุปกรณ์และเครื่องมือทางการแพทย์ที่ครบครัน
มีเตียงสำหรับรองรับการให้บริการทั้งผู้ป่วยนอกและผู้ป่วยในค่อนข้างมาก
มุ่งเน้นการจัดสถานที่ให้มีบรรยากาศ การตกแต่งภายในที่สะอาดและสวยงาม
มีการจัดสัดส่วนของพื้นที่ใช้สอยให้มีความสะดวกสบาย (4)
มีทำเลที่ตั้งอยู่ในแหล่งชุมชนและสามารถเดินทางไปมาได้สะดวก
มีโอกาสที่จะดึงดูดผู้ป่วยให้เข้ามาใช้บริการของโรงพยาบาล
รวมถึงการชักชวนแพทย์และบุคลากรทางการแพทย์อื่นๆ ที่มีความสามารถให้มาทำงานกับโรงพยาบาล
(5)
การกำหนดราคาค่ารักษาพยาบาลที่เหมาะสมกับระดับรายได้ของประชาชนที่เป็นกลุ่มลูกค้าเป้าหมายของโรงพยาบาล
และอยู่ในระดับที่สามารถแข่งขันได้กับค่ารักษาพยาบาลของโรงพยาบาลเอกชนที่อยู่ในละแวกใกล้เคียง
(6) มีโครงสร้างแบบกลุ่มโรงพยาบาล
เพื่อให้บริการแก่คนไข้ในเขตพื้นที่อื่นนอกเหนือจากในทำเลที่โรงพยาบาลตั้งอยู่
และทำให้ผู้มาใช้บริการสามารถเลือกใช้บริการจากโรงพยาบาลที่ตนเองสะดวก

-   พฤติกรรมการเลือกใช้บริการกับโรงพยาบาลของผู้ป่วยในกรณีที่เจ็บป่วยหนัก
    จะคำนึงถึงความสามารถและชื่อเสียงในการรักษาพยาบาลของแพทย์เป็นหลักมากกว่าปัจจัยอื่น
    ดังนั้นโรงพยาบาลเอกชนที่ตั้งขึ้นใหม่จะต้องอาศัยระยะเวลาในการพัฒนาคุณภาพและสร้างชื่อเสียง
    เพื่อทำให้โรงพยาบาลของตนเป็นที่รู้จัก ได้รับการยอมรับและเชื่อถือจากผู้ป่วย

-   กฎหมายที่เกี่ยวกับระบบสาธารณสุขของประเทศที่เปลี่ยนอย่างรวดเร็ว

-   ประกาศกฎกระทรวงเรื่องการโฆษณาสถานพยาบาลตามพระราชบัญญัติสถานพยาบาล พ.ศ.
    2541

-   ข้อกำหนดของแพทยสภา

  บุคลากรสายการแพทย์และที่เกี่ยวข้อง

+--------------------------------------+-------------------------------+
| สายงาน                               | ณ 31 ธันวาคม 2547              |
+--------------------------------------+-------------------------------+
| สายการแพทย์                           | 732                           |
+--------------------------------------+-------------------------------+
| สายปฏิบัติการและสนับสนุนทางการแพทย์        | 190                           |
+--------------------------------------+-------------------------------+
| สายการพยาบาลและพนักงานผู้ช่วย            | 1,741                         |
+--------------------------------------+-------------------------------+
| อื่นๆ                                  | 1,470                         |
+--------------------------------------+-------------------------------+
| รวม                                  | 4,133                         |
+--------------------------------------+-------------------------------+